Fredag skydes Hjallerup Marked for alvor i gang. Hestene ankommer, og markedet åbnes officielt. Men torsdag aften blev der varmet op til weekendens marked med fest i markedsteltet. Det gik ganske stille og roligt for sig, oplyser vagtchef ved Nordjyllands Politi, Per Vagn Nielsen. Kun en enkelt gæst kunne ikke helt finde ud af at forlade teltet, da festen var ovre, og efter et par timers tumlen, måtte en patrulje hente ham med på politigården i Aalborg. Her kunne den noget visne markedsgæst falde ned og sove sin rus ud.

Opsummering:
Torsdag på markedet bød bare på en enkelt beruset og besværlig gæst.